open-index/open-wikipedia-markdown huggingface dataset:
Jakedake

**Jakedake** alebo **Jake-dake** je stratovulkán, nachádzajúci sa v severnej časti pohoria Japonské Alpy na ostrove Honšú. Prevažne andezitová sopka bola vybudovaná po oboch stranách severojužného horského chrbta medzi staršími vulkánmi *Warudani-jama* a *Širatani-jama*. Vrchol je ukončený 300&nbsp;m širokým kráterom, na juhovýchodnom a severnom svahu sa nachádzajú parazitické krátery. V 20. storočí bolo zaznamenaných niekoľko menších explozívnych erupcií, posledná z roku 1995 si vyžiadala dve obete na životoch.

## Iné projekty

## Externé odkazy
* www.volcano.si.edu - stratovulkán Jakedake na Global Volcanism Program  

Kategória:Sopky Japonska
Kategória:Stratovulkány
Kategória:Aktívne sopky
Kategória:Dvojtisícovky v Japonsku
Kategória:Japonské Alpy
Kategória:Geografia prefektúry Gifu
Kategória:Geografia prefektúry Nagano
Strana práce

**Strana práce** môže byť:
*slovenská politická strana
**zaniknutá (1946 – 1948), pozri Strana práce (1946)
**súčasná (1991), pozri Strana práce (1991)
* politická strana v Izraeli, pozri Izraelská strana práce
* politická strana v Kórejskej ľudovodemokratickej republike, pozri Strana práce (Severná Kórea)
* politická strana v Spojenom kráľovstve Veľkej Británie a Severného Írska, pozri Labouristická strana (Spojené kráľovstvo)
Strana práce (1946)

**Strana práce** bola reformistická slovenská politická strana. Vznikla 20. januára 1946 na konferencii v Bratislave ako tretia politická strana na Slovensku.

Vznikla na podnet pravicových členov bývalej Československej sociálnodemokratickej strany robotníckej, ktorí nesúhlasili so zjednotením sociálnodemokratickej strany s KSS 17. septembra 1944. Podporu našli u Československej strany sociálnodemokratickej, proti čomu sa však postavila KSS. Bol prijatý kompromis, že vznikne nová strana s iným názvom, ktorá nebude súčasťou ČSSD. 20. januára 1946 sa konala v Bratislave konferencia, na ktorej sa ustanovila Strana práce. Predsedom sa stal Ivan Frlička, podpredsedom Alexander Bahurinský, čestným predsedom Dr. Ivan Dérer. 13. marca 1946 ju prijali do Národného frontu. Tlačovým orgánom strany bol denník *Hlas práce*, od 1. januára 1948 *Nový hlas*. Oslovovala najmä živnostníkov, remeselníkov a inteligenciu, nepodarilo sa jej osloviť robotníkov. Po neúspechu vo voľbách v roku 1946, keď získala len 3,11 % hlasov, sa začala orientovať na rozšírenie základne medzi roľníctvom. Neúspech vo voľbách bol pripisovaný názvu strany a 28. septembra 1946 sa premenovala na Sociálnu demokraciu na Slovensku. Okrem diskusie o názve strany sa viedli diskusie o tom, či strana bude ďalej pokračovať samostatne alebo sa vo vhodnej chvíli zlúči s ČSSD. Rozhodlo sa o tom na zjazde 17. – 19. októbra 1947 v Bratislave, ktorý rozhodol o zjednotení s ČSSD. K zlúčeniu došlo 14. novembra na XXI. zjazde ČSSD v Prahe. Ďalej pôsobila ako Československá strana sociálnodemokratická na Slovensku. Ivan Frlička sa stal zároveň prvým podpredsedom ČSSD. Počas politickej krízy na jeseň 1947 sa strane podarilo získať jedno kreslo v Zbore povereníkov. Povereníkom zdravotníctva sa stal Ján Bečko. Zatiaľ čo v Česku sa po Februári 1948 pripravovalo zlúčenie ČSSD s KSČ, na Slovensku podobný proces nebol možný, keďže sociálna demokracia sa tu zlúčila s KSS už roku 1944. Preto došlo k „dobrovoľnému“ rozpusteniu strany, o ktoré Ivan Frlička požiadal Národný front  14. marca 1948. *Nový hlas* zároveň vyzval svojich členov, aby vstúpili do Komunistickej strany Slovenska; časť členov tak aj urobila.

## Zdroje
*Pyramída
**Politické strany na Slovensku. 1860 – 1989* (zost. Ľubomír Lipták) (Bratislava, ARCHA 1992) ISBN 8071150290
*Štefan Šutaj: *Slovenské občianske politické strany na Slovensku*  http://www.saske.sk/SVU/downloads/publikacie/SOPS.pdf 

## Pozri aj
*Strana práce (1991)

Kategória:Zaniknuté politické strany na Slovensku
Kategória:Sociálnodemokratické strany
Milan Ohnisko

**Milan Ohnisko** (* 16. júla 1965 Brno) je český básnik a redaktor. Študoval gymnázium a strednú knihovnícku školu, no nikdy neodmaturoval. Po Nežnej revolúcii mal vlastné nakladateľstvo a kníhkupectvo. Teraz pracuje ako redaktor na volnej nohe.

## Dielo
Ohniskova poézia je zmesou naivistických techník a slovných hríčok ktoré vytváraju vysoko racionálne pointy, s neodekadentným smyslom pre tragično a donkichotstvo outsidera bojujúceho s ľahostajným, nepriatelským vonkajším svetom. Používa a kombinuje naivitu, humor, iróniu a absurditu.

**Básnické sbierky**

* *Obejmi démona!* (2001)
* *Vepřo knedlo zlo aneb Uršulinovi dnové* (2003)
* *Milancolia* (2005)
* *Býkárna* (spoluautori: Ivan Wernisch a Michal Šanda) (2006)
* *Love!* (2007)

Kategória:Českí spisovatelia
Kategória:Narodenia v 1965
Capayán (department)

Department **Capayán** leží na juhu provincie Catamarca na severozápade Argentíny a je jeden zo 16 departmentov provincie.

Na severe hraničí s departmentmi Ambato a Pomán, na východe s departmentmi Fray Mamerto Esquiú, Valle Viejo, Ancasti a La Paz a na západe s provinciou La Rioja.

Hlavné mesto departmentu je Huillapima.

## Externé odkazy
* Department Capayán - mapa 

Kategória:Departmenty v Argentíne
Jean-Baptiste Colbert

**Jean-Baptiste Colbert** (* 29. august 1619, Reims – † 6. september 1683, Paríž) bol najbližší spolupracovník kráľa Ľudovíta XIV. - "kráľa Slnko". Bol tvorca hospodárskej politiky štátu, minister financií, priemyslu, obchodu a kolónií. Uviedol do francúzskeho života nový hospodársky systém - merkantilizmus.

## Iné projekty

 

Kategória:Francúzski ekonómovia
Kategória:Francúzski politici
Kategória:Členovia Francúzskej akadémie
Huillapima

**Huillapima** je malé mesto v provincii Catamarca na severozápade Argentíny. Je hlavným mestom departmentu Capayán. Pri sčítaní ľudu v roku 2010 malo mesto 2 416 obyvateľov. Huillapima je vzdialené približne 35 km od hlavného mesta provincie Catamarca San Fernando del Valle de Catamarca a 1 600 km od hlavného mesta krajiny Buenos Aires.

## Referencie

## Externé odkazy
* Stránka mesta 

Kategória:Mestá v provincii Catamarca
Vedúca skamenelina

[náhľad|[Trilobity sú vedúcimi skamenelinami pre prvohory]]
**Vedúca skamenelina** alebo **vedúca fosília** je skamenelina, ktorá je charakteristická pre určité horizonty usadenín. Pomocou ich nálezov je možné určiť relatívny geologický vek skúmaných vrstiev. Vedúce skameneliny v ideálnom prípade žili krátke obdobie ale na veľkom území a neboli závislé od fácie. Pre datovanie sú najvhodnejšie priamo za sebou nasledujúce skameneliny jedincov rýchlo sa meniaceho vývojového radu.

Kategória:Skameneliny
Terčovec pravý

**Terčovec pravý** (*Symphysodon discus*) je druh terčovca z čeľade cichlidovité.

Má len tri kolmé tmavé pásy. Oproti svojmu príbuznému terčovcovi zelenému (*S. aequifasciatus*), ktorý sa v zajatí zväčša rozmnožuje, sa tento loví v prírodnom prostredí. Ročne sa z Amazonu exportuje niekoľko desiatok tisíc rýb obidvoch druhov. Existuje len málo údajov o vplyve tohto odchytu na prirodzenú populáciu, ale nezdá sa, že by tieto cichlidovité boli ohrozené. Niekde tvoria tieto ryby skromný prameň obživy pre domorodú populáciu. Dorastá do dĺžky 10 až 15 cm.

## Iné projekty

Kategória:Cichlidovité
El Alto (department)

Department **El Alto** leží juhovýchodne od centra provincie Catamarca na severozápade Argentíny a je jedným zo 16 departmentov provincie.

Na severe hraničí s departmentom Santa Rosa, na východe s provinciou Santiago del Estero, na juhu s departmentmi La Paz a Ancasti a na západe s departmentmi Valle Viejo a Paclín.

Hlavné mesto departmentu má rovnaký názov El Alto.

## Externé odkazy
* Department El Alto - mapa

Kategória:Departmenty v Argentíne
Fray Mamerto Esquiú (department)

Department **Fray Mamerto Esquiú** leží v centre provincie Catamarca na severozápade Argentíny a je jedným zo 16 departmentov provincie.

Na severe hraničí s departmentom Ambato, na východe s departmentom Paclín, na juhu s departmentom Valle Viejo a na západe s departmentom Capayán.

Hlavné mesto departmentu je San José.

## Externé odkazy
*  Department Fray Mamerto Esquiú - mapa 

Kategória:Departmenty v Argentíne
Terčovec zelený

**Terčovec zelený** (*Symphysodon aequifasciatus* Pellegrin, 1904; ľudovo *diskus*) je druh terčovca (a zároveň názov jedného jeho poddruhu - pozri nižšie).

Niektorí autori uvádzajú poddruhy tohto druhu: 
* terčovec hnedý (*Symphysodon aequifasciata axelrodi* Schultz, 1960) má ešte okrem svojho základného sfarbenia modré pruhy na hlave
* terčovec zelený (*Symphysodon aequifasciatus aequifasciatus* Pellegrin, 1904) má svetlejšie telo a modrozelené brucho, cez hlavu a začiatok chrbta sa tiahne modré vlnkovanie
* terčovec modrý (*Symphysodon aequifasciata haraldi*  Schultz, 1960) má takmer celé telo vrátane plutvy pokryté modrými pásikmi. 

## Iné projekty

Kategória:Cichlidovité
El Alto

**El Alto** môže byť:

* departement v argentínskej provincii Catamarca, pozri El Alto (department)
* predmestie bolivíjskeho mesta La Paz, pozri El Alto (La Paz)
Fray Mamerto Esquiú

**Fray Mamerto Esquiú** môže byť:

* departement v argentínskej provincii Catamarca, pozri Fray Mamerto Esquiú (department)
* hlavné mesto tohto departementu, pozri Fray Mamerto Esquiú (mesto)
* argentínsky svätec, pozri Mamerto Esquiú
La Paz (department, Catamarca)

Department **La Paz** leží na juhu provincie Catamarca na severozápade Argentíny a je jeden zo 16 departmentov provincie.

Na severe hraničí s departmentom El Alto, na východe s provinciou Santiago del Estero, na juhu s provinciou Córdoba a na západe s provinciou La Rioja a departmentmi Capayán a Ancasti.

Hlavné mesto departmentu je Recreo.

## Externé odkazy
* Departament La Paz - mapa 

Kategória:Departmenty v Argentíne
Sárí (Irán)

**Sárí** je tretie najväčšie mesto v Iráne. Leží v provincii Mázandarán. Žije tu vyše 395600 obyvateľov (2006). 

## Iné projekty

## Externé odkazy
* oficiálna stránka 

Kategória:Mestá v Iráne
Kategória:Bývalé hlavné mestá
Colný dohovor o medzinárodnej preprave tovaru na poklade karnetov TIR

**Colný dohovor o medzinárodnej preprave tovaru na podklade karnetov TIR** alebo **Dohovor TIR** je multilaterálna colná zmluva z 15. januára 1959, revidovaná 14. novembra 1975, o medzinárodnej cestnej preprave tovaru na podklade karnetu TIR. 

Na Slovensku platila prvá zmluva od 29. novembra 1961 a druhá od 25. augusta 1981; prvá bola zverejnená vyhláškou 6/1962 Zb. a druhá 144/1982 Zb.

Dohovor TIR upravuje tzv. operácie TIR: Vozidlá signatárskych štátov sú jednoduchšie colne odbavované na hraniciach, keďže nie sú podrobované colným prehliadkam. Colná prehliadka sa vykonáva iba na colnom úrade vysielajúcej a prijímajúcej krajiny.

Kategória:Medzinárodný obchod
Kategória:Medzinárodné zmluvy
Kategória:Medzinárodná doprava
TIR

**TIR** môže byť:
* v medzinárodnej preprave:
** operácia TIR resp. príslušný nápis na kamióne
** Colný dohovor o medzinárodnej preprave tovaru na poklade karnetov TIR
Operácia TIR

**Operácia TIR**, ľudovo **TIR**,  je doprava tovaru od colnice odoslania do colnice určenia podľa režimu určeného Dohovorom TIR (teda tzv. **režimu TIR**). Skratka TIR nie je v Dohovore TIR výslovne rozpísaná a používa sa len v spojení operácia TIR, Dohovor TIR, karnet TIR a režim TIR, ale pôvodne znamená Transport International Routier (fr. "Medzinárodná cestná doprava").
* Ak sa operácia TIR vykonáva cestným vozidlom alebo jazdnou súpravou, musia sa podľa tohto vpredu aj vzadu na vozidle alebo jazdnej súprave umiestniť totožné obdĺžnikové tabuľky s nápisom **TIR** podľa prílohy 5 Dohovoru TIR. Tieto tabuľky sa umiestnia tak, aby ich bolo dobre vidieť a dali sa snímať. 

Podrobnosti pozri pod Dohovor TIR. 

Kategória:Medzinárodný obchod
Kategória:Medzinárodná doprava
Forbidden (album)

***Forbidden*** je osemnásty štúdiový album skupiny Black Sabbath. 

## Zoznam skladieb
# „The Illusion of Power“ - 4:51(spolu s Ice T)
# „Get a Grip“ - 3:58
# „Can't Get Close Enough“ - 4:27
# „Shaking Off the Chains“ - 4:02
# „I Won't Cry for You“ - 4:47
# „Guilty as Hell“ - 3:27
# „Sick and Tired“ - 3:29
# „Rusty Angels“ - 5:00
# „Forbidden“ - 3:47
# „Kiss of Death“ - 6:06
# „Loser Gets It All“ - 2:55(japonská bonusová pieseň)

## Zostava
*Tony Martin - spev
*Tony Iommi - sólová gitara
*Neil Murray - basgitara
*Cozy Powell - bicie
*Geoff Nicholls - klávesy

## Externé odkazy

*Oficiálna stránka skupiny 
*Texty

Kategória:Albumy Black Sabbath
Kategória:Hudobné albumy z 1995
Othenio Abel

**Othenio Abel** (* 20. jún 1875, Viedeň – † 4. júl 1946, Mondsee) bol rakúsky geológ a paleontológ. Spolu s Luisom Dollom bol spoluzakladateľom náuky o živote vyhynutého tvorstva a jeho prispôsobení sa okoliu tzv. paleobiológie, ktorú on sám v roku 1912 definoval ako „výskum prispôsobenia sa fosílnych zvierat prostrediu a zisťovanie spôsobu ich života“.

## Život
V rokoch 1917-1934 pôsobil ako univerzitný profesor vo Viedni a neskôr na ústave paleontológie na Univerzite v Göttingene. Podieľal sa na prieskume jaskyne Drachenhöhle pri Mixnitzi, kde bolo objavených veľké množstvo holocénnych a pleistocénnych pozostatkov, hlavne jaskynných medveďov. Venoval sa paleontológii stavovcov, rekonštrukciám fosílnych zvierat a regionálnou geológiou treťohôr Viedenskej panvy.

## Dielo
Medzi jeho najvýznamnejšie diela patria monografie:
* *Grundzüge der Paläobiologie der Wirbeltiere*, 1912
* *Lehrbuch der Paläozoologie*, 1920
* *Die Drachenhöhle bei Mixnitz*, 1931
* *Vorzeitliche Lebensspuren*, 1935
* *Das Reich der Tiere*, 1939.

## Referencie

Kategória:Rakúski geológovia
Kategória:Rakúski paleontológovia
Kategória:Evoluční biológovia
Kategória:Absolventi Viedenskej univerzity
Kategória:Vyučujúci na Viedenskej univerzite
Kategória:Členovia Nemeckej akadémie prírodných vied Leopoldina
Kategória:Korešpondenční členovia Ruskej akadémie vied
Kategória:Osobnosti z Viedne
Antti Aarne

**Antti Amatus Aarne** (* 5. december 1867, Pori; † 5. február 1925, Helsinki) bol fínsky folklorista, bádateľ na úseku ľudových rozprávok.

Známym sa stal najmä svojou prácou *"Verzeichniss der Märchentypen"* (Zoznam rozprávkových typov, 1910). V tejto knihe vypracoval zoznam rozprávkových typov na základe číselného systému, ktorý bolo možné ľubovoľne dopĺňať. Neskôr túto prácu čiastočne prepracoval a doplnil americký bádateľ Stith Thompson a táto kniha pod názvom *"Antti Aarne-Stith Thompson:The Types of the Folktale"* (1928) - *Typy ľudových rozprávok* sa stala všeobecne používaným katalógom ľudových rozprávok.

Kategória:Fínski folkloristi
Kategória:Osobnosti z Pori
Kategória:Narodenia v 1867
Kategória:Úmrtia v 1925
Datis

**Datis** alebo **Datus** bol médsky admirál, ktorý slúžil Perzskej ríši za vlády Dareia I. Známa je hlavne jeho spoločná účasť s Artafernom v prvej kampani Grécko-perzských vojen. 

Datis bol jedným z perzských veliteľov zodpovedných za druhé obliehanie Naxosu a vyplienenie Eretrie v roku 490 pred Kr. Viedol tiež útok pri ťažení na Atény v bitke pri Maratóne v tom istom roku.

Kategória:Perzské vojenské osobnosti
Kategória:Grécko-perzské vojny
Linka 7bis (parížske metro)

**Linka ** je druhou najkratšou linkou metra fungujúcou v Paríži. Slúži v 19. a 20. obvode na severovýchode mesta.

## Chronológia
* 18. január 1911: Úsek medzi *Louis Blanc* a *Pré-Saint-Gervais* bol otvorený ako vetva linky .
* 1967: Kvôli nedostatku dopravných možností sa severná vetva na linke  stala novou nezávislou vetvou známou ako linka .

## Budúcnosť
Spojenie linky 3bis a linky  cez existujúci železničný tunel a otvorenie zatvorenej stanice (*Haxo*) sa momentálne skúma. Linka  by mohla byť rozšírená o jednu stanicu na západ s konečnou stanicou na *Château Landon*. Výsledná linka od *Château-Landon* po *Gambetta* by sa mohla stať linkou  a spustená medzi rokmi 2013 a 2020.

## Mapa
thumb|left|470px|Geograficky presná mapa dráhy linky

## Iné projekty

## Externé odkazy
* RATP.fr 
* Interaktívna mapa RER-u 
* Interaktívna mapa parížskeho metra 

Kategória:Parížske metro
Artafernes (satrapa Sárd)

**Artafernes** alebo **Artafernés**, správnejšie **Artafrenes** alebo **Artafrenés** bol brat perzského kráľa Dareia I. Veľkého a satrapom Sardisu. Hral dôležitú úlohu v potlačení Iónskeho povstania.

Kategória:Perzské osobnosti
Kategória:Grécko-perzské vojny
René Pleven

**René Pleven** (* 15. apríl 1901 – † 13. január 1993) bol významný francúzsky politik z obdobia 4. republiky. 

Bol členom *[[Forces Françaises Libres]]*, francúzskych bojovníkov proti nacizmu v 2. svetovej vojne, pomáhal založiť stredopravú politickú stranu *Union démocratique et socialiste de la Résistance (UDSR)*. Niekoľkokrát pôsobil ako predseda vlády na začiatku 50. rokov 20. storočia, kde sa jeho najväčším prínosom stalo predloženie *[[Plevenov plán|Plevenovho plánu]]*, ktorý bol odvetou amerických plánov na vyzbrojenie západného Nemecka. Z tejto koncepcie sa neskôr vyvinulo Európske obranné spoločenstvo (EOS), ktoré napriek podpisu zmluvy o EOS v roku 1952 napokon v roku 1954 zablokoval francúzsky parlament.

## Iné projekty

Kategória:Francúzski politici
Kategória:Predsedovia vlády Francúzska
Kategória:Francúzske osobnosti druhej svetovej vojny
Kategória:Rytieri veľkokríža Radu za zásluhy Talianskej republiky
Kategória:Osobnosti z Rennes
Linka 8 (parížske metro)

**Linka ** je jedna zo 16 liniek metra v Paríži. Bola poslednou linkou z plánov parížskeho metra z roku 1898 a bola spočiatku určená na dopravu z *Porte d'Auteuil* po *Opéra*. Dnes je jedna z najväčších liniek siete parížskeho metra (linky RER-u sú dlhšie).

## Chronológia
thumb|left|Geograficky presná mapa dráhy linky
13. júl 1913: Linka  bola otvorená medzi *Beaugrenelle* a *Opéra* 
30. september 1913: Linka bola rozšírená od *Beaugrenelle* po *Porte d'Auteuil* 
30. jún 1928: Linka bola rozšírená od *Opéra* po *Richelieu-Drouot* 
5. máj 1931: Linka bola rozšírená od *Richelieu-Drouot* po *Porte de Charenton* 
27. júl 1937: Úsek medzi *La Motte-Picquet* a *Porte d'Auteuil* bol priradený linke . Linka  bola rozšírená od *La Motte-Picquet* po *Balard* 
2. september 1939: Rovnako ako ostatné stanice, vlaky prestali obsluhovať *Croix Saint-Martin* a *Champ de Mars* kvôli vojne. Avšak obe stanice nakoniec trvale zatvorené 
5. október 1942: Linka bola rozšírená na východ od *Porte de Charenton* po *Charenton - Écoles* 
19. september 1970: Linka bola rozšírená od *Charenton - Écoles* po *Maisons-Alfort - Stade* 
27. apríl 1972: Linka bola rozšírená od *Maisons-Alfort - Stade* po *Maisons-Alfort - Les Juillottes* 
24. september 1973: Linka bola rozšírená od *Maisons-Alfort - Les Juillottes* po *Créteil - l'Echat* 
9. september 1974: Linka bola rozšírená od *Créteil - l'Echat* po *Créteil - Préfecture*

## Vývoj mien staníc
* 15. máj 1921: *Wilhelm* premenovaná na *Eglise d'Auteuil*.
* 12. január 1932: *Saint-Sébastien* premenovaná na *Saint-Sébastien - Froissart*.
* 1. marec 1937: *Commerce* premenovaná na *Avenue Emile Zola*.
* 1996: *Maisons-Alfort - Ecole Vétérinaire* premenovaná na *Ecole Vétérinaire de Maisons-Alfort*.
* september 1998: *Rue Montmartre* premenovaná na *Grands Boulevards*.

## Iné projekty

## Externé odkazy
* RATP.fr
* Interaktívna mapa RER-u
* Interaktívna mapa parížskeho metra

Kategória:Parížske metro
The Sabbath Stones (album)

***The Sabbath Stones*** je výber najväčších hitov skupiny Black Sabbath z obdobia 1983-1995. Je to výber z tvorby z takzvanej tretej éry.

## Zoznam skladieb
# „Headless Cross“ (*[[Headless Cross]]*)
# „When Death Calls“ (*[[Headless Cross]]*)
# „Devil And Daughter“ (*[[Headless Cross]]*)
# „The Sabbath Stones“ (*[[Tyr (album)|Tyr]]*)
# „The Battle Of Tyr“ (*[[Tyr (album)|Tyr]]*)
# „Odin's Court“ (*[[Tyr (album)|Tyr]]*)
# „Valhalla“ (*[[Tyr (album)|Tyr]]*)
# „TV Crimes“ (*[[Dehumanizer]]*)
# „Virtual Death“ (*[[Cross Purposes]]*)
# „Evil Eye“ (*[[Cross Purposes]]*)
# „Kiss Of Death“ (*[[Forbidden (album)|Forbidden]]*)
# „Guilty As Hell“ (*[[Forbidden (album)|Forbidden]]*)
# „Loser Gets It All“ (*[[Forbidden (album)|Forbidden]]*)japonská verzia
# „Disturbing The Priest“ (*[[Born Again (Black Sabbath)|Born Again]]*)
# „Heart Like A Wheel“ (*[[Seventh Star]]*)
# „The Shining“ (*[[The Eternal Idol]]*)

## Zostava
* Martin/Iommi/Powell - skladby 1,3
* Martin/Iommi/Powell/Nicholls - skladba 2
* Iommi/Martin/Nicholls/Powell/Murray - skladby 4,6-7
* Iommi/Nicholls/Powell/Murray - skladba 5
* Butler/Dio/Iommi - skladba 8
* Butler/Iommi/Martin - skladby 9,10
* Black Sabbath/Lyrics:Tony Martin - skladby 11-13
* Gillan/Iommi/Butler/Ward - skladba 14
* Iommi - skladby 15,16

## Producenti
* Tony Iommi & Cozy Powell - skladby 1-7
* Mack for Musicland GmbH - skladba 8
* Leif Mases / Black Sabbath - skladby 9,10
* Ernie C. - skladby 11-13
* Robin Black - skladba 14
* Jeff Glixman & Chris Tsangerides - skladba 15
* Jeff Glixman & V. Cooper - skladba 16

## Externé odkazy
* Oficiálna stránka skupiny 

Kategória:Kompilačné albumy z 1996
Kategória:Albumy Black Sabbath
Marie François Sadi Carnot

**Marie François Sadi Carnot** (bežne používané skrátené meno **Sadi Carnot**) (* 11. august 1837, Limoges, Francúzsko – † 25. jún 1894, Lyon, Francúzsko) bol francúzsky politik a prezident.

Narodil sa v rodine štátnika Hippolyta Carnota. Vyštudoval stavebné inžinierstvo a získal miesto vo verejnej správe. Jeho vrodená náklonnosť k republikánom zapríčinila, že vláda národnej obrany ho poverila v roku 1870 úlohou zorganizovať odboj v departementoch Eure, Calvados a Seine-Maritime, čo v Seine-Maritime dokázal v januári roku 1871. Nasledujúci mesiac bol zvolený do Národného zhromaždenia za departement 
Côte-d’Or. V auguste 1878 bol menovaný tajomníkom ministra výstavby. V septembri 1880 sa stal ministrom, a taktiež v apríli 1885, kedy prešiel takmer okamžite na ministerstvo financií.

Svoju kariéru zakončil ako prezident Francúzska (3. december 1887 – 25. jún 1894). Bol zavraždený talianskym anarchistom Jeronimom Caseriom pri výkone funkcie, len niekoľko mesiacov pred vypršaním mandátu.

## Iné projekty

Kategória:Narodenia v 1837
Kategória:Úmrtia v 1894
Kategória:Francúzski politici
Kategória:Prezidenti Francúzska
Kategória:Absolventi École Polytechnique
Kategória:Rytieri Radu svätého Andreja
Twist

náhled|Tanečníci twistu v roku 1964 vo Východnom Berlíne
**Twist** je druh spoločenského tanca. 

Tanec spopularizoval americký skladateľ a spevák Hank Ballard svojimi hitmi *The Twist* v roku 1960 a *Let’s Twist Again* v roku 1962. 

Charakteristickým znakom twistu je rotácia bedier okolo vertikálnej osi. Niektoré z prvkov tanca majú pôvod v tradičnom africkom ľudovom tanci - v tanci plodnosti.

## Iné projekty

## Externé odkazy
* Twist 

Kategória:Tanec
Paclín (department)

Department **Paclín** leží v centre provincie Catamarca na severozápade Argentíny a je jeden zo 16 departmentov provincie.

Na severe hraničí s provinciou Tucumán, na východe s departmentmi El Alto a Santa Rosa, na juhu s departmentom Valle Viejo a na západe s departmentmi Fray Mamerto Esquiú a Ambato.

Hlavné mesto departmentu je La Merced.

## Externé odkazy
* Department Paclín - mapa 

Kategória:Departmenty v Argentíne
Pomán (department)

Department **Pomán** leží západne od centra provincie Catamarca na severozápade Argentíny a je jeden zo 16 departmentov provincie.

Na severe hraničí s departmentmi Andalgalá a Belén, na východe s departmentom Ambato, na juhovýchode s departmentom Capayán a na západe s provinciou La Rioja.

Hlavné mesto departmentu je Saujil.

## Externé odkazy
* Department Pomán - mapa 

Kategória:Departmenty v Argentíne
Omnio

***Omnio*** je druhý radový album nórskej metalovej skupiny In the Woods… Album sa nahrával od septembra 1996 do marca 1997. Obsahuje iba 5 skladieb, ktorých dĺžka je však nadštandartná. Zaujímavé je, že z predchádzajúceho albumu *[[HEart of the Ages]]* sa predalo dvakrát viac než *Omnio*. Podľa časopisu Terrorizer patrí medzi 100 najdôležitejších albumov deväťdesiatych rokov a je piaty najlepší album roka 1997.

## Charakteristika
Prog Archives o tomto albume píše: „Uznanie pre debut ich dostalo do povedomia a taktiež Omnio spravilo to isté, upozornilo na hudobnú vyspelosť skupiny a rozvoj, kompozičnú kvalifikovanosť a snahu rozšíriť obzor k progresívnejšej a osobitejšej hudbe.
*Omnio* je cesta rozdelená na päť častí, melodicky hypnotická, avšak priebojná a rýdza: Soundtrack o vzostupe a páde ľudstva.“*<br /> 
[[Allmusic]] o tomto albume píše ako o: „...jedinečne objavnom...“ a ďalej: „...po ich black metalom inšpirovanom *Heart of the Ages* 'In the Woods' prišli s ohromujúco krásnym sobášom progesívneho metalu, gothickej štruktúry, epického rozsahu a úžasnej zložitosti, husársky kúsok ktorý sa stal jednou z klasických nahrávok európskeho metalu“. <br>Album vyšiel vo vydavateľstve Misanthropy Records ako [[CD]], ale aj ako dvojité [[LP]]. Metal Vinyl Encyclopedia píše: „Pravdepodobne limitované na 1000 kópií. Vyleptaná strana platne nie je prehrateľná. Texty sú vytlačené vo vnútri obalu. Je to druhý album tejto kapely, odlišný od *HEart of the Ages''. Dodával sa s katalógom Misanthropy Records.“ V roku 2003 bol znovuvydaný vo vydavateľstve Candlelight na CD v takmer identickej podobe ako pôvodné, navyše obsahuje texty skladieb.

## Zoznam skladieb
### CD verzia
# „299 796 km/s“ - 14:46
# „I am your flesh“ - 7:07
# „Kairos!“ - 3:34
# „Weeping willow“ - 11:39
# „Omnio?“
#* pre - 11:59
#* bardo - 5:54
#* post - 8:09

### LP verzia
#### LP 1
##### Strana A
# „299 796 km/s“ - 14:46
# „I am your flesh“ - 7:07
##### Strana B
# „Kairos!“ - 3:34
# „Weeping willow“ - 11:39
#### LP 2
##### Strana C
# „Omnio?“
#* pre - 11:59
#* bardo - 5:54
#* post - 8:09

## Zostava
* Synne Diana - spev
* Jan-ovl. s-tranceTH - spev
* X-botteri - elektrická gitara
* Oddvar a:m - elektrická gitara
* Bjorn H. - elektrická gitara
* C:M botteri - basová gitara
* Anders Kobro - bicie

### Hostia
* Arve Lomsland - klávesy vo „Weeping willow“
* The Dust Quartet - sláčikové kvarteto v zložení:
** Silje Ulvevadet Dahli - husle
** Pär Arne Hedman - husle
** Kjell Age Stoveland - viola
** Nedim Praso - violončelo

## Referencie


## Externé odkazy
* recenzia 

Kategória:Albumy In the Woods…
Kategória:Hudobné albumy z 1997
Santa Rosa

**Santa Rosa** môže byť:

* mesto v Kalifornii, pozri Santa Rosa (Kalifornia)
* department v Argentíne, pozri 
**Santa Rosa (department, Catamarca)
** Santa Rosa (department, Mendoza)
* department v Guatemale, pozri Santa Rosa (department, Guatemala)
* ostrov v Mexickom zálive na Floride v USA, pozri Santa Rosa (ostrov)
Tinogasta (department)

Department **Tinogasta** leží na severozápade provincie Catamarca na severozápade Argentíny a je jeden zo 16 departmentov provincie.

Na severe hraničí s departmentom Antofagasta de la Sierra, na východe s departmentmi Belén a Pomán, na juhu s provinciou La Rioja a na západe s Čile.

Hlavné mesto departmentu má rovnaký názov - Tinogasta.

## Externé odkazy
* Informácie o departmente na ''welcomeargentina.com'' 

Kategória:Departmenty v Argentíne
Roman Pomajbo

**Roman Pomajbo** (* 26. apríl 1969, Ilava, ČSSR, dnes Slovensko) je slovenský herec a humorista.
 
Narodil sa v Ilave, ale vyrastal v Bratislave. Absolvoval Ľudovú školu umenia – dramatický odbor. Vyštudoval hudobno-dramatický odbor na Štátnom konzervatóriu v Brne a herectvo na Vysokej škole múzických umení v Bratislave. Po absolvovaní štúdia bol v angažmán v divadlách v Nitre a v Trnave. Hosťoval takmer na všetkých bratislavských divadelných scénách: SND, NS, Astorka, Korzo 90, Štúdio L+S a v pražských divadlách: Národní divadlo, Divadlo na Prádle, Divadle na Fidlovačke a divadlo Kalich.

V súčasnosti účinkuje v bratislavskom divadle GUnaGU a Wüstenrot. Divákom sa dostal do povedomia vďaka humoristickej relácii Slovenskej televízie ''S.O.S.'' Mohli ste ho vidieť aj v programoch *[[Crn-Crn]]*, *[[Koleso šťastia (televízna relácia)|Koleso šťastia]]* a *Niečo za niečo*. V televízii Markíza vystupoval v populárnej relácii ''Partička''. V ČT moderoval súťaž *Pretty woman ČR a SR* a účinkoval v zábavnej relácii *Na palmě*. Nakrútil aj niekoľko filmov, TV inscenácii, rozhlasových hier či dabingov.

V súčasnosti hrá v zábavnej relácii *[[Kredenc (televízna relácia)|Kredenc]]* a objavil sa aj v seriáli *[[Horná Dolná]]*. Poznávacím znamením je nekontrolovateľný smiech v určitých situáciách. Napríklad v relácii *Partička*.

## Filmografia
* 1989: *[[Obyčajný špás]]* (Dušan)
* 1995: *[[Hazard (film)|Hazard]]* (Milan)
* 2004: *[[S.O.S. (televízna relácia)|S.O.S.]]*
* 2007: *[[Kvaska]]*
* 2009: *[[Partička (slovenská televízna relácia)|Partička]]*
* 2010: *[[Tacho]]*
* 2010: *[[Skákal pes cez plot]]*
* 2013: *[[Haló (televízna relácia)|Haló]]*
* 2014: *[[Kredenc (televízna relácia)|Kredenc]]*
* 2015: *[[Horná Dolná (TV seriál)|Horná Dolná]]*
* 2017: *Spievankovo a kráľovná Harmónia* réžia: Diana Novotná, účinkovanie: Mária Podhradská (Spievanka), Richard Čanaky (Zahrajko), Roman Pomajbo (Kocúr - kominár), Dominika Richterová (Ježica Evelína), Michal Hudák (Krtko), Ivan Vojtek (Slimák Kubo), Karol Čálik (Čmeliak), Lenka Košická (Čmeliacica), Majo Labuda (Basový kľúč - hlavný radca), Ady Hajdu (Husľový kľúč - radca), Štefan Skrúcaný, Mária Kachutová, Lucia Vráblicová, Anikó Vargová, Vladislav Plevčík, Silvia Donová. 
* 2017: *Cuky Luky Film*
* 2019: *[[Ženská na vrchole (TV seriál)|Ženská na vrchole]]*
* 2019: *Voda čo ma drží nad vodou*

## Iné projekty

## Referencie

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí televízni moderátori
Kategória:Slovenskí humoristi
Kategória:Osobnosti z Ilavy
Kategória:Členovia Divadla Andreja Bagara
Testikulárna mikrolitiáza

**Testikulárna mikrolitiáza** je vzácne, neprogredujúce obyčajne bezpríznakové ochorenie semenníkov. Môže byť spojená s rôznymi nezhubnými i zhubnými ochoreniemi močovo-pohlavného systému, genetickými poruchami (napr. Klinefelterov syndróm) a často je náhodným nálezom pri sonografickom vyšetrení semenníkov z iných dôvodov. Najčastejšie sa vyskytuje u pacientov s kryptorchizmom.

Výskyt ochorenia sa pohybuje medzi 0,1 -1%, v 15% u neplodných mužov.

## Histopatológia

Miroskopicky sa v preparáte nachádzajú laminované eozinofilné kalcifikáty v tubuli seminiferi, pravdepodobne ako dôsledok nahromadenia bunkového detritu a ukladania glykoproteínov.

## USG

USG zobrazuje viacpočetné drobné hyperechogénne ložiská, difúzne a rovnomerne rozložené v parenchýme semenníkov. Ich veľkosť obyčajne nepresahuje 3 mm. Na popis obrazu sa niekedy používa termín "snehová búrka".

## Význam

Neexistuje doteraz jednoznačný dôkz, že testikulárna mikrolitiáza zvyšuje riziko zhubného ochorenia semenníkov. Jednoznačné však je, že u pacientov s týmto nálezom sa zaznamenal vyšší výskyt rakoviny semenníkov. Väčšina rádiológov a urológov preto u pacientov s týmto nálezom doporučuje pravidelné 6-mesačné sonografické kontroly.

## Zdroje

* Aunt Minnie Case of the Day
* *Ramazan, Ahmet Sigirci*: Effects of testicular microlithiasis on Doppler parameters three cases. http://www.biomedcentral.com
* *Dunnick NR*: Textbook of Uroradiology, 2nd Edition. Williams & Wilkins, Baltimore; 1997:498-499.
* *Rumack CM*: Diagnostic Ultrasound, 2nd Edition.  Mosby, St. Louis; 1998:806-807.

Kategória:Choroby močovej a pohlavnej sústavy
Santa María

**Santa María** môže byť:
* department v Argentíne
** Santa María (department, Catamarca)
** Santa María (department, Córdoba)
** Santa María (department, Misiones)
* mesto v Brazílii
** Santa Maria (Rio Grande do Sul)
* sopka, pozri Santa María (sopka)
* Kolumbusova loď, pozri Santa María (loď)

**Santa Maria** môže byť:
* mesto v USA
** Santa Maria (Kalifornia)
** Santa Maria (Texas)
Ústredné kúrenie

**Ústredné kúrenie** alebo **ústredné vykurovanie** je vykurovací systém, v ktorom sa teplo na vykurovanie viacerých miestností či viacerých domov vyrába na jednom mieste a teplonosnou látkou (voda, para, vzduch) sa privádza do jednotlivých miestností.

Najrozšírenejšie je teplovodné vykurovanie s teplotou vody do 100&nbsp;°C. Centrálna výroba tepla je lacnejšia, účinnosť veľkých kotlov je vyššia než malých lokálnych zariadení, znižuje sa ekologická záťaž prostredia.

## Iné projekty

Kategória:Vykurovanie
Linka 9 (parížske metro)

**Linka ** je jedna zo 16 liniek metra v Paríži. Linka spája *[[Pont de Sèvres]]* v Boulogne na západe s *[[Montreuil]]* na východe.

Začiatkom roka 2006 bolo ohlásené, že linka  a ostatné dve linky dostanú nový vozidlový park. Tieto vlaky budú zavedené do prevádzky koncom roka 2007.

## Chronológia
thumb|left|Geograficky presná mapa dráhy linky
8. november 1922: Bol otvorený prvý úsek linky  medzi *Exelmans* a *Trocadéro* v 16. obvode
27. máj 1923: Linka bola rozšírená od *Trocadéro* po *Saint Augustin*
3. jún 1923: Linka bola rozšírená od *Saint Augustin* po *Chaussée d'Antin*
29. september 1923: Linka bola rozšírená severne od *Exelmans* po *Porte de St-Cloud*
30. jún 1928: Linka bola rozšírená od *Chaussée d'Antin* po *Richelieu-Drouot*
10. december 1933: Linka bola rozšírená od *Richelieu-Drouot* po *Porte de Montreuil*
3. február 1934: Linka bola rozšírená od *Porte de St-Cloud* po *Pont de Sèvres*
14. október 1937: Linka bola rozšírená od *Porte de Montreuil* po *Mairie de Montreuil*
2. september 1939: Po vypuknutí druhej svetovej vojny boli zrušené spoje do *Saint-Martin*. Na rozdiel od väčšiny ostatných staníc, *Saint-Martin* nebola nikdy znovu otvorená.

## Vývoj mien staníc
* 6. október 1942: *Rond-Point des Champs-Elysées* bola premenovaná na *Marbeuf - Rond-Point des Champs-Elysées*.
* 30. október 1946: *Marbeuf - Rond-Point des Champs-Elysées* bola premenovaná na *Franklin D. Roosevelt*.
* 1989: *Chaussée d'Antin* bola premenovaná na *Chaussée d'Antin - La Fayette*.
* september 1998: *Rue Montmartre* bola premenovaná na *Grands Boulevards* a *Rue des Boulets - Rue de Montreuil* bola premenovaná na *Rue des Boulets*.

## Budúcnosť
V budúcnosti sa možno rozšíri linka o dve stanice do *Montreuil-Mur-à-Pêches*.

## Iné projekty

## Externé odkazy
* RATP.fr
* Interaktívna mapa RER-u
* Interaktívna mapa parížskeho metra

Kategória:Parížske metro
Úteková vzdialenosť

**Úteková vzdialenosť** je vzdialenosť, po prekročení ktorej sa zviera dá na útek, ak sa k nemu priblíži človek alebo dravec.

Úteková vzdialenosť je druhovo špecifická, rôzne druhy zvierat ju majú rôzne veľkú. Na útekovú vzdialenosť má vplyv aj civilizácia. U toho istého druhu je v oblastiach so zvýšeným turistickým ruchom je nižšia než inde. Znižuje ju tiež prikrmovanie. Zmenšenie útekovej vzdialenosti spôsobí, že sa druh stane ľahšou korisťou dravcov.

Zvieratá držané v zajatí musia svoju útekovú vzdialenosť výrazne znížiť, inak žijú v neustálom strese. Ak zviera nemá možnosť utiecť a nepriateľ sa naďalej približuje, obvykle podnikne obranný útok. Niektoré zvieratá, ak nemôžu ujsť, však môžu podľahnúť šoku.

Kategória:Etológia
Kategória:Ekológia
Uvarovit

**Uvarovit** je minerál kryštalizujúci v kubickej sústave, chemicky kremičitan chromito-vápenatý - Ca3Cr2(SiO4)3. Patrí do skupiny granátu.

Pomenovaný je podľa grófa S. S. Uvarova ruského štátnika a vedca.

## Vlastnosti
Je smaragdovo zelený s odtieňom do žltozelena, má sklený lesk, tvrdosť 6,5-7, špecifická hmotnosť 3,52.

## Lokality
Náleziská: Ural (Rusko), Poľsko, USA, Fínsko, Kanada, Turecko.

## Externé odkazy
* Uvarovit na www.mindat.org

## Iné projekty
.

Kategória:Kubické minerály
Kategória:Nesosilikáty
Kategória:Bodová grupa -43m
Kategória:Skupina granátu
Kategória:Minerály vápnika
Kategória:Minerály chrómu
Kategória:Minerály kremíka
Kategória:Minerály kyslíka
Kategória:Polodrahokamy
Kategória:Eponymické termíny v geovedách
Jazykový úzus

**Jazykový úzus** alebo **úzus** (z lat. usus = zvyk, prax) je skutočný stav v používaní určitého jazyka, istej formy jeho existencie alebo istého štýlu v istom komunikačnom spoločenstve (rodina, pracovný tím, vydavateľstvo a pod.) alebo (podľa niektorých názorov aj) len u jedného jedinca (idiolekt). Detaily definície sa rôznia podľa autora: úzom sa môže v širšom zmysle myslieť jazyková prax, teda skutočné používanie jazyka vrátane všetkých (príležitostných, nepravidelných a pod.) odchýlok a chýb, a v užšom zmysle len pravidelné, rovnaké používanie jazykových prostriedkov.

## Úzus a norma
Pri hodnotení vzťahu úzu k jazykovej norme hrá predovšetkým úlohu, ktoré z viacerých možných definícií pojmov jazyková norma a úzus sa použijú. Podľa jedného názoru je úzus reflexom jazykovej normy v praxi. Ak sa úzus definuje ako pravidelné, rovnaké používanie jazykových prostriedkov, tak norma túto pravidelnosť a rovnakosť zaručuje; potom však ide o riadený (reglementovaný) úzus. Podľa starších teórií úzus určuje jazykovú normu.

## Zdroje

Kategória:Jazykoveda
Jozef Conrad

**Jozef Conrad** (známy aj ako **József Conrad**) – (* 12. apríl 1756, Šopron, Maďarsko – † 20. jún 1788 (1780?), Šopron, Maďarsko.) – menej známy maďarský prírodovedec, lekár a entomológ. 

## Biografia
Študoval medicínu a lekárom sa stal asi v roku 1779. Entomológiou sa zaoberal ako svojim koníčkom. Zomrel veľmi mladý v roku 1788 – niekedy sa rok úmrtia udáva aj 1780.

## Zdroje informácií o autorovi
* Szinnyei, J.: 2000, Magyar írók élete és munkái, Arcanum, Budapest.
* Okali, I. et al.: 1996, *[[Slovník slovenských zoológov a zoológov so vzťahmi k územiu Slovenska]]*. Bratislava, Stimul, p. 24.
* Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Conrad, Joseph“: (internet).

## Bibliografia
* Conrad, J.: 1779, Philosophia historiae naturalis specimen inauguralis. Viennae.
* Conrad, J.: 1782, Természetrajzi s gazdasági czikkeket irt az Ung. Magazin I. és II. kötetébe és a Göttingische Gelehrte Anzeigen cz. folyóirat I. kötetébe. (Ueber Verbindung und Zusammenhang der systematischen und historischen Studien der Naturgeschichte; Bemerkungen über die Entomologie überhaupt, nebst Beyträgen zur Kenntniss der um Oedenburg befindlichen Insekten.), Pressburg. 

Kategória:Maďarskí entomológovia
Kategória:Narodenia v 1756
Kategória:Úmrtia v 1780
Vákuová destilácia

**Vákuová destilácia** je destilácia pri zníženom tlaku. Využíva sa pri nej znižovanie bodu varu so znižujúcim tlakom.

Pri vákuovej destilácii sa spotrebuje menej tepelnej energie. Okrem toho vákuová destilácia umožňuje destiláciu látok, ktoré sa pri vysokých teplotách rozkladajú alebo by pri normálnom tlaku oxidovali.

Kategória:Destilácia
Kategória:Vákuová technika
Varmeter

**Varmeter** je elektrický merací prístroj na meranie jalového výkonu striedavého prúdu.

Kategória:Meracie prístroje
Internetový obchod

**Internetový obchod** (iné názvy: **e-shop**, **eshop**, **e-obchod**, **online obchod**) je obchod (resp. aj obchodovanie) na internete. "Opakom" internetového obchodu je najmä klasický, v tejto súvislosti prezývaný "kamenný" obchod. 
 
Výhodou internetového obchodu sú spravidla nižšie náklady než v prípade kamenných obchodov, a tým aj nižšie ceny. Nevýhodou sú problémy spojené s bezpečnosťou nákupu a najmä osobných údajov. Spravidla platí, že u známych internetových obchodov je bezpečnosť vysoká.

## Platba
Existuje niekoľko druhov platieb, vo svete je najrozšírenejšie platenie kreditnými a debetnými kartami. Ide o tzv. embosované karty, ktoré majú svoje číslo a toto číslo sa uvádza pri platbe. Následne sú peniaze automaticky prevedené na účet obchodu do niekoľkých minút. Ďalšou možnosťou sú platby pomocou internetového bankingu. Táto možnosť je na Slovensku najviac rozšírená.

## Pozri aj
* Kamenný obchod

Kategória:E-commerce
Veronika

**Veronika** môže byť:
*ženské meno, pozri Veronika (prvé meno)
*v botanike:
** rod rastlín, pozri veronika (rod)
** staršie alebo ľudovo: veronika lekárska (*Veronica officinalis*)
*svätá Veronika, pozri Veronika (svätica)
*slovenský nanosatelit, pozri Veronika (družica)
Program Vega

**Program Vega** bola dvojica sovietskych kozmických sond určená na prieskum Venuše a kométy Halley v rokoch 1985-1986. Vega 1 odštartovala 15. decembra 1984 a Vega 2 - 21. decembra 1984 pomocou nosných rakiet Proton. Celková hmotnosť sondy bola 2500 kg vrátane pristávacieho komplexu na prieskum Venuše (11.6. a 15.6. 1985). V ČSSR bola zhotovená automaticky orientovaná plošina na umiestnenie televízneho systému na snímanie jadra kométy, spektrometrov a ďalších prístrojov.

Kategória:Prieskum Venuše
Kategória:Sovietske kozmické programy
Viskozimeter

**Viskozimeter** je prístroj na meranie vnutorného trenia kvapaliny - viskozity.

Viskozimetre možno rozdeliť na:
*prietokové
*výtokové
*telieskové
*rotačné
*oscilačné

## Výtokové viskozimetre
Kvapalina vyteká kapilárou do odmernej nádoby pôsobením vlastnej tiaže. Čím menšie množstvo kvapaliny vytečie za jednotku času, tým je vyššia viskozita. Meranie môže byť ovplyvnené kapilárnou vzlínavosťou.

## Telieskové viskozimetre
Kvapalinou pôsobením tiaže padá známe teliesko. Čím pomalšie padá tým je viskozita väčšia. Pri výpočte viskozity treba brať do úvahy hustotu telieska a kvapaliny.

## Bublinkové viskozimetre
Používajú sa na rýchly odhad viskozity. Meria sa rýchlosť, ktorou bublinka prejde kvapalinou.

Meranie viskozity je veľmi dôležité napríklad pri mazacích olejoch. Viskozita je silne závislá aj od teploty, preto sa zostrojujú viskózne krivky. Obvykle s rastúcou teplotou viskozita klesá.

Kategória:Mechanika tekutín
Kategória:Meracie prístroje
Vízum

**Vízum** (z  - videný dokument) je povolenie od daného štátu (resp. v prípade USA, Švajčiarska a niektorých iných štátov potvrdenie nároku na udelenie povolenia od daného štátu) na:
* vstup cudzinca na jeho územie na isté obdobie (**vstupné vízum**) alebo 
* opakovaný vstup cudzinca na jeho územie počas istého obdobia (**návratné vízum**) alebo
* výstup cudzinca alebo tuzemca z jeho územia na isté obdobie (**výstupné vízum**) alebo 
* prejazd cudzinca jeho územím (**prejazdné vízum**).

Obvykle má formu pečiatky, resp. nálepky v cestovnom doklade alebo zriedkavejšie je vydávané ako samostatný dokument. V Schengenskom priestore sa vízum udeľuje formou špeciálnej nálepky v cestovnom pase. 

Vstupné resp. návratné vízum je najčastejší typ a udeľuje sa spravidla na relatívne krátke obdobie (najčastejšie do 3 mesiacov), na dlhšie pobyty treba špeciálne povolenia, napr. povolenie na pobyt.

Medzi štátmi môžu byť uzavreté dvojstranné alebo mnohostranné dohody o bezvízovom styku.  

V prípade bezvízového styku sú v niektorých prípadoch stále požadované tzv. cestovné povolenia na vstup do krajiny. V prípade USA ide o cestovné povolenie Esta visa. Od 12.januára 2009 občania, ktorí spadajú pod bezvízový program (VWP), musia pred vstupom na územie USA získať cestovné povolenie ESTA USA online. 

## Referencie

## Iné projekty

Kategória:Medzinárodné právo
Ginger Baker

**Peter Edward** „**Ginger**“ **Baker** (* 19. august 1939, Lewisham† 6. október 2019) bol anglický bubeník. Bol členom Graham Bond Organization a Cream v rokoch 1966 až 1968. Neskôr hrával spolu s Ericom Claptonom, Ricom Gershom a Stevom Winwoodom v skupine Blind Faith. Počas 70-rokoch koncertoval so skupinou Ginger Baker's Air Force.

## Diskografia

### So skupinou Cream
* *[[Fresh Cream]]* (1966)
* *[[Disraeli Gears]]* (1967)
* *[[Wheels of Fire]]* (1968)
* *[[Goodbye (Cream album)|Goodbye]]* (1969)
* *[[Live Cream]]* (1970)
* *[[Live Cream Volume II]]* (1972)

### Sólo
* *Horses and Trees* (1986)
* *Middle Passage* (1990)
* *Going Back Home* (1994)
* *Coward of the County* (1999)

## Externé odkazy
* Profil na allmusic.com 

Kategória:Anglickí džezoví bubeníci
Kategória:Anglickí rockoví bubeníci
Kategória:Anglickí heavymetaloví bubeníci
Kategória:Anglickí bluesoví hudobníci
Kategória:Osobnosti z Londýna
Vydržanie

**Vydržanie** (zriedkavejšie: **úzukapia**, , ) je spôsob originárneho nadobudnutie vlastníckeho práva (alebo vecného práva zodpovedajúceho vecnému bremenu, či obdobnému právu, napríklad služobnosti) oprávnenou držbou veci (či práva) počas vydržacej doby ustanovenej právom. Korene vydržania v európskom prostredí ležia v rímskej *[[usucapio]]*.

## Rímske právo

*Usucapio* predstavovala v rímskom práve jeden zo spôsobov nadobudnutia civilného (kviritského) vlastníckeho práva (*[[kviritské vlastníctvo|dominium ex iure Quiritum]]*). Bola preto dostupná iba rímskym občanom (G. 2,65). Hoci sa niekedy *usucapio* stavia medzi originárne a derivatívne (odvodené) nadobudnutia práva, predstavovala v zásade originárny spôsob nadobudnutia, keďže nový vlastník neodvodzoval svoje právo od predchádzajúceho. Ochranu práv vydržiteľa (úzukapienta) zabezpečovala v niektorých prípadoch publiciánska žaloba (*[[actio Publiciana]]*). 

## Slovensko
Inštitút vydržania v platnom slovenskom práve upravuje najmä §&nbsp;134 Občianskeho zákonníka (OZ). V porovnaní so zahraničnou úpravou ide o pomerne stručnú úpravu (porovnaj napr. §&nbsp;1089 až 1098 českého OZ). Aby mohol držiteľ získať vec do vlastníctva, musí ju mať v oprávnenej držbe (§&nbsp;130&nbsp;OZ) po dobu troch rokov (hnuteľnosť) alebo po dobu desať rokov (nehnuteľnosť). Do vydržacej doby sa započítava aj doba, po ktorú mal vec v oprávnenej držbe právny predchodca vydržiteľa. Vydržať nemožno veci, ktoré nemôžu byť predmetom vlastníckeho práva (*[[res extra commercium]]*), alebo ktoré môžu byť len vo vlastníctve štátu a zákonom určených právnických osôb (§&nbsp;125&nbsp;OZ). Vydržať možno aj práva zodpovedajúce vecným bremenám (§&nbsp;151o&nbsp;OZ).

## Referencie

## Ďalšia literatúra
* 
* 

Kategória:Občianske právo
Linka 10 (parížske metro)

**Linka ** je jedna zo 16 liniek metra v Paríži. Linka spája *[[Pont de Saint Cloud]]* v Boulogne na západe s *[[Gare d'Austerlitz]]*. Má najmenšiu dopravnú prevádzku zo všetkých 14 hlavných metro liniek (nerátajúc linky  a ).

## Chronológia
30. december 1923: Bol otvorený nový úsek linky  medzi *Invalides* a *Croix Rouge* (dnes väčšinu úseku prevádzkuje linka 
10. marec 1925: Linka bola rozšírená na východ od *Croix Rouge* po *Mabillon*
14. február 1926: Linka bola rozšírená od *Mabillon* po *Odéon*
15. február 1930: Linka bola dočasne rozšírená od *Odéon* po *Place d'Italie*
7. marec 1930: Linka bola rozšírená od *Place d'Italie* po *Porte de Choisy*
26. apríl 1931: Úsek medzi *Place Monge* a *Porte de Choisy* bol pridelený linke  (ako výsledok otvorenia tunela linky  pod Seinou). Linka  bola tiež rozšírená od *Maubert-Mutualité* po *Jussieu*
27. júl 1937: Úsek od *Duroc* po *Invalides* bol pridelený bývalej linke  (teraz časť linky , nie dnešnej linky )
29. júl 1937: Linka bola rozšírená na západ od *Duroc* po *La Motte-Picquet*. Úsek medzi *La Motte-Picquet* a *Porte d'Auteuil* bol pridelený z linky  na linku 
12. júl 1939: Linka bola rozšírená na východ od *Jessieu* po *Gare d'orléans-Austerlitz*
2. september 1939: Ako na mnohých iných linkách, boli zatvorené stanice *Croix Rouge* a *Cluny-la Sorbonne* kvôli začiatku druhej svetovej vojny. Obidve stanice boli nakoniec trvale zatvorené
3. október 1980: Linka bola rozšírená na západ od *Porte d'Auteuil* po *Boulogne-Jean Jaurès*
2. október 1981: Linka bola rozšírená od *Boulogne-Jean Jaurès* po *Pont de Saint-Cloud*
17. február 1988: Keď sa otvorila na RER linke B stanica *St-Michel*, bola znovu otvorená stanica *Cluny-la Sorbonne*, aby sa dalo prechádzať medzi linkami.

## Vývoj mien staníc
* 15. máj 1921: Stanica *Wilhelm* (vtedy na linke ) bola premenovaná na *Église d'Auteuil*.
* 1923: *Sèvres - Croix Rouge* bola premenovaná na *Sèvres - Babylone*.
* 14. júl 1945: *Beaugrenelle* bola premenovaná na *Charles Michels*.
* 1979: *Gare d'Orléans-Austerlitz* bola premenovaná na *Gare d'Austerlitz*.

## Mapa
700px|thumb|left|Geograficky presná mapa dráhy linky

## Iné projekty

## Externé odkazy
*  RATP.fr
* Interaktívna mapa RER-u
* Interaktívna mapa parížskeho metra

Kategória:Parížske metro